
ΝΟΜΟΣ ΥΠ' ΑΡΙΘ. 1859 

Τροποποίηση και συμπλήρωση διατάξεων του Κώδικα Πολεμικών Συ¬ 
ντάξεων και άλλες διατάξεις 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο 1 

Υπολογισμός σύνταξης ανάπηρων οπλιτών 

Η παράγραφος 1 του άρθρου 88 του Κώδικα Πολεμικών Συντά¬ 
ξεων (π.δ.1285/1981, ΦΕΚ 314), όπως ισχύει, αντικαθίσταται ως 
εξής: 

«1. Η βασική μηνιαία πολεμική σύνταξη ανικανότητας που ανα¬ 
γνωρίζεται στους ανάπηρους πολέμου οπλίτες, των οποίων η σύ¬ 
νταξη δεν κανονίζεται με βάση το μισθό ενεργείας, καθορίζεται 
με βάση το ποσοστό μείωσης της ικανότητας για εργασία, πολ- 
λαπλασιαζόμενο με δραχμές 1.030 ανά εκατοστό ανικανότητας». 

2. Στο τέλος του άρθρου 2 του Κώδικα Πολεμικών Συντάξεων 
προστίθεται παράγραφος 4, ως εξής: 

«4. Ως οπλίτες νοούνται οι στρατιώτες, οι δεκανείς, οι λοχίες, 
οι επιλοχίες, οι αρχιλοχίες, καθώς και όσοι εξομοιώνονται με 
αυτούς». 


Αρθρο 2 

Υπολογισμός σύνταξης οικογενειών οπλιτών 

1. Το άρθρο 89 του Κώδικα Πολεμικών Συντάξεων, όπως ισχύ¬ 
ει, αντικαθίσταται ως εξής: 

«Με την επιφύλαξη της διάταξης της παραγράφου 1 του άρθρου 
110, η σύνταξη των οικογενειών των οπλιτών που αναφέρονται 
στις παρ. 1 και 2 του προηγούμενου άρθρου ορίζεται μετά το θά¬ 
νατό τους στο μισό της σύνταξης που ανήκει στο θανόντα. Η σύ¬ 
νταξη αυτή προσαυξάνεται για κάθε τέκνο που έχει δικαίωμα σύ¬ 
νταξης, κατά το ποσό που ορίζεται στην παράγραφο 2 του άρθρου 
95 για το βαθμό ανθυπασπιστή». 

2. Το άρθρο 90 του Κώδικα Πολεμικών Συντάξεων, όπως ισχύ¬ 
ει, αντικαθίσταται ως εξής: 

<.1. Η βασική μηνιαία πολεμική σύνταξη, που αναγνωρίζεται στις 
οικογένειες των έγγαμων οπλιτών που φονεύθηκαν ή εξαφανίσθη¬ 
καν ή πέθαναν από τραύματα ή νόσο απότοκο των κακουχιών του 
πολέμου, ορίζεται στο ποσό που αναλογεί σε ανάπηρο οπλίτη που’ 
φέρει ανικανότητα 30% σύμφωνα με το άρθρο 88. 


2. Αν μαζί με τη χήρα σύζυγο συντρέχουν και τέκνα που δι¬ 
καιούνται σύνταξη, η σύνταξη αυτή προσαυξάνεται για κάθε τέ¬ 
κνο κατά το ποοό που ορίζεται στην παράγραφο 2 του άρθρου 85 
για το βαθμό του ανθυπασπιστή. Αν πρόκειται για συνταξιοδότη- 
ση μόνο τέκνων, προστίθεται στη σύνταξη που καθορίζεται πα¬ 
ραπάνω, την οποία λαμβάνει το πρώτο τέκνο, η ίδια προσαύξηση 
για καθένα από τα λοιπά τέκνα που δικαιούνται σύνταξη». 

3. Οι παράγραφοι 1 και 2 του άρθρου 91 του Κώδικα Πολεμι¬ 
κών Συντάξεων, όπως ισχύει, αντικαθίστανται ως εξής: 

«1. Η βασική μηνιαία πολεμική σύνταξη, που αναγνωρίζεται στις 
οικογένειες των άγαμων οπλιτών που φονεύθηκαν ή εξαφανίσθη¬ 
καν ή πέθαναν από τραύματα ή νόσο απότοκο των κακουχιών του 
πολέμου, ορίζεται στο ποσό πού αναλογεί σε ανάπηρο οπλίτη που 
φέρει ανικανότητα 30% σύμφωνα με το άρθρο 88. 

2. Εάν κατά την 1η Ιουλίου 1952, 

α) ο πατέρας είχε συμπληρώσει το 65ο έτος της ηλικίας του, 

β) η μητέρα που δικαιούται σύνταξη είχε συμπληρώσει το 606 
έτος της ηλικίας της, οι δε άγαμες αδελφές ή αδελφοί ήταν κατά 
τον ίδιο χρόνο ανήλικοι ή ενήλικοι αλλά ανίκανοι για εργασία και 
σε κάθε περίπτωση δεν υπάρχει ενήλικος αδελφός ικανός για ερ¬ 
γασία, η σύνταξη ορίζεται στο ποσό της προηγούμενης παραγρά¬ 
φου και προσαυξάνεται για κάθε αδελφό ή αδελφή που δικαιούται 
σύνταξη κατά το ποσό που ορίζεται στην παράγραφο 2 του άρ¬ 
θρου 95 για το βαθμό του ανθυπασπιστή». 

Αρθρο 3 

Επιδόματα ανικανότητας 


,1. Το άρθρο 101 του Κώδικα Πολεμικών Συντάξεων, όπως ισχύ¬ 
ει/αντικαθίσταται ως εξής: 

«1. Στους ανάπηρους πολέμου αξιωματικούς’και σε όσους εξο¬ 
μοιώνονται ή αντιστοιχούν με αυτούς παρέχεται, μαζί με τη σύ¬ 
νταξη, προσωπικό και αμεταβίβαστο επίδομα ανάλογα με το βαθμό 
μείωσης της ικανότητας για εργασία εξαιτίας του παθήματος ως 
εξής: 

Σε όσους έχουν αναπηρία 30 - 35% δραχμές 1.364 

» » » » 40 - 45% » 2.388 

» » » » 50 - 65% » 3.554 

» » » » 70 - 80% » 4.662 

» » . » » 85 - 95% » 5.756 


2. Αν αυτοί που αναφέρονται στην προηγούμενη παράγραφο 
έχουν ανικανότητα 100% ή πολλαπλές αναπηρίες, από τις οποίες 
η μία 100% και οι λοιπές 10 - 95%, ή δύο ή περισσότερες παθή¬ 
σεις, καθεμία από τις οποίες επάγεται αναπηρία 100%, το επίδο¬ 
μα ανικανότητας ορίζεται κατά βαθμό ως εξής: 

ΒΑΘΜΟΣ 

100% 

100% + 10 
ως 95% 

Ανθυπασπιστής 

9.787 

11.271 

13.172 

Ανθυπολοχαγός 

11.469 

12.072 

15.373 

Υπολοχαγός 

13.712 

15.605 

17.787 

Λοχαγός 

15.407 

16.872 

19.963 

Ταγματάρχης 

18.095 

20.063 

23.611» 


2. Το άρθρο 103 του Κώδικα Πολεμικών Συντάξεων, όπως ισχύει, 
αντικαθίσταται ως εξής: 

«Τα κατά το άρθρο 3 της απόφασης αριθ. 320937/1947 του Υ¬ 
πουργού Οικονομικών, (ΦΕΚ 182) επιδόματα φυματικού ή νόσου, 
όπως αυτά διαμορφώθηκαν μεταγενέστερα, που ανέρχονται σε 
δραχμές 2.389 και 1.110 αντίστοιχα, εξακολουθούν να καταβάλ¬ 
λονται στους δικαιούχους αυτών με βάση τις ισχύουσες διατάξεις, 
εψ' όσον δεν δικαιούνται το επίδομα ανικανότητας του άρθρου 
101 ή το καταβαλλόμενο είναι μικρότερο από το επίδομα του ί¬ 
διου άρθρου». 

3. Το άρθρο 105 του Κώδικα Πολεμικών Συντάξεων, όπως με¬ 
ταγενέστερα τροποποιήθηκε, αντικαθίσταται ως εξής: 

« Στους συνταξιοδοτούμενους Έλληνες πολίτες του άμαχου 
πληθυσμού παρέχεται, μαζί με τη σύνταξη, προσωπικό και αμε- 
ταβίβαστο επίδομα ανικανότητας ίσο με 100% των επιδομάτων 
του άρθρου 102». 

Αρθρο 4 

Συντάξεις παθόντων ένεκα της υπηρεσίας σε ειρηνική περίοδο 

1. Η παράγραφος 5 του άρθρου 45 του Κώδικα Πολιτικών και 
Στρατιωτικών Συντάξεων (π.δ. 1041/1979, ΦΕΚ 292) αντικαθίσταται 
ως.εξής: 

«5. Η σύνταξη που παρέχεται κατά τις διατάξεις του άρθρου αυ¬ 
τού στους αξιωματικούς, ανθυπασπιστές, υπαξιωματικούς και ο¬ 
πλίτες του στρατεύματος, μόνιμους και έφεδρους και όσους 
αντιστοιχούν σε αυτούς, που εξέρχονται της υπηρεσίας λόγω 
τραύματος ή νοσήματος που προήλθε προδήλως και αναμφισβη- 
τήτως εξαιτίας της υπηρεσίας τους, καθώς και στις οικογένειες 
όσων από αυτούς έχουν φονευθεί ή πεθάνει, δεν μπορεί να είναι 
μικρότερη από το 85%: 

α) αν πρόκειται για τους παθόντες, της μηνιαίας σύνταξης η ο¬ 
ποία ανήκει σε ομοιόβαθμο στρατιωτικό, ο οποίος έχει υποστεί 
την ίδια ανικανότητα εξαιτίας της υπηρεσίας του σε πόλεμο και 

β) αν πρόκειται για τις οικογένειες, της μηνιαίας σύνταξης που 
ανήκει κάθε φορά, ανάλογα με την περίπτωση , σε οικογένεια ο- 
μοιόβαθμου στρατιωτικού, που φονεύθηκε στον πόλεμο ή που πέ- 
θανε μετά την ανικανότητά του». 

2. Το άρθρο 80 του Κώδικα Πολεμικών Συντάξεων αντικαθίστα¬ 
ται ως εξής: 

«Η σύνταξη που ανήκει στους ανωτέρω παθόντες ορίζεται ίση 
με το 85% της μηνιαίας σύνταξης που ανήκει κάθε φορά, σύμφω¬ 
να με τις κείμενες για τις πολεμικές συντάξεις διατάξεις σε οπλί¬ 
τη που έχει υποστεί την ίδια μείωση της ικανότητας για εργασία 
εξαιτίας της υπηρεσίας του σε πόλεμο». 

3. Τα επιδόματα ανικανότητας που παρέχονται σύμφωνα με τις 
διατάξεις των παραγράφων 4, 5, 6, 7 και 8 του άρθρου 54 του Κώ¬ 
δικα Πολιτικών και Στρατιωτικών Συντάξεων δεν μπορούν, με συ- 
νυπολογισμό και των επιδομάτων της παραγράφου 1 του ίδιου 
άρθρου, να υπολείπονται ούτε να υπερβαίνουν συνολικά το ποσό 
των αντίστοιχων επιδομάτων που καταβάλλονται κάθε φορά σε 
στρατιωτικό ο οποίος έχει υποστεί την (δια πάθηση και φέρει την 
(δια ανικανότητα εξαιτίας της υπηρεσίας του σε πόλεμο. 

Αρθρο 5 

Τελικές διατάξεις 

1. Από την 1η Μαρτίου 1989 αναπροσαρμόζονται σύμφωνα με 
τις διατάξεις του νόμου αυτού οίκοθεν όλες οι συντάξεις των α¬ 


νάπηρων πολέμου και ειρηνικής περιόδου στρατιωτικών που έχουν 
υπαχθεί στις διατάξεις του προηγούμενου άρθρου καθώς και των 
οικογενειών τους, που δεν καθορίζονται με βάση μισθό ενεργείας 
και που έχουν αναγνωριστεί μέχρι την 28η Φεβρουαρίου 1989, με 
βάση το ποσοστό ανικανότητας με το οποίο έχουν συνταξιο- 
δοτηθεί. 

2. Η Αυτόματη Τιμαριθμική Αναπροσαρμογή (Α.Τ.Α.) των παρα¬ 
πάνω συντάξεων θα αρχίσει να χορηγείται κανονικά από 1η ΜαΓου 
1989 και εφεξής σύμφωνα με τις σχετικές υπουργικές αποφάσεις. 

Ως ποσά για τον υπολογισμό της Α.Τ.Α. από 1η ΜαΓου 1989 λαμ- 
βάνονται υπόψη κάθε φορά η βασική σύνταξη, τα επιδόματα ανι¬ 
κανότητας που διατηρούνται, η τυχόν προσαύξηση λόγω τέκνων 
και το οικογενειακό επίδομα. 

Από 1η Σεπτεμβρίου 1989 και εφεξής λαμβάνεται υπόψη και το 
ποσό της προηγούμενης Α.Τ.Α.. 

Η Α.Τ.Α. που καταβάλλεται μέχρι 30 Απριλίου 1989 καταργείται. 

3. Το κατώτατο όριο πολεμικής σύνταξης ή βοηθήματος, που 
δεν καθορίζονται με βάση μισθό ενεργείας, ορίζεται από την 1η 
Μαρτίου 1989 σε δραχμές 30.900 και αυξάνεται κατά το ποσοστό 
της Α.Τ.Α. που θα χορηγείται από 1 ΜαΓου 1989 και εφεξής. Στο 
ποσό των δραχμών 30.900 ορίζεται από την ίδια ημερομηνία και 
το κατώτατο όριο των συντάξεων ειρηνικής περιόδου των στρα¬ 
τιωτικών που έχουν υπαχθεί στις διατάξεις του προηγούμενου άρ¬ 
θρου και αυξάνεται κατά το ποσοστό της Α.Τ.Α., που θα χορηγείται 
από την 1η ΜαΓου 1989 και εφεξής. 

4. Η σύνταξη που ορίζεται με το νόμο αυτό σε καμιά περίπτω¬ 
ση δεν μπορεί να είναι κατώτερη από αυτήν που καταβαλλόταν 
στο δικαιούχο μέχρι την έναρξη της ισχύος του. Επίσης η σύντα¬ 
ξη που αναλογεί σε ανάπηρο ανθυπασπιστή ή αξιωματικό πολε¬ 
μικής ή ειρηνικής περιόδου αντίστοιχα δεν μπορεί να είναι 
κατώτερη από τη σύνταξη του οπλίτη που συνταξιοδοτείται με το 
ίδιο ποσοστό ανικανότητας και τις ίδιες παθήσεις. 

Το ίδιο ισχύει και για τη σύνταξη των οικογενειών τους. 

Άρθρο 6 

1. Το πρώτο εδάφιο της παρ. 5 του άρθρου 11 του π.δ.1041/1979 
αντικαθίσταται ως εξής: 

«Η υπηρεσία που διανύθηκε σε νοσηλευτικά ιδρύματα κοινω¬ 
φελούς χαρακτήρα πριν την υπαγωγή τους στις διατάξεις του α.ν. 
965/1937 (ΦΕΚ 476) και του ν.δ. 2592/1953 (ΦΕΚ 254) λογίζεται ως 
συντάξιμη για το μόνιμο προσωπικό των δημόσιων νοσηλευτικών 
ιδρυμάτων που διέπεται από τα νομοθετήματα αυτά, με τις προϋ¬ 
ποθέσεις της παρ. 8 του παρόντος άρθρου, εφ' όσον το προσωπι¬ 
κό τούτο έχει συμπληρώσει τριετή τουλάχιστον υπηρεσία με την 
ιδιότητα του μόνιμου στο ίδιο ή σε οποιοδήποτε άλλο νοσηλευτι¬ 
κό ίδρυμα του ν.δ. 2592/1953 και κατεξαίρεση προκειμένου για το 
προσωπικό που μονιμοποιήθηκε με τις διατάξεις των νόμων 
1540/1985 (ΦΕΚ 67) και 1579/1985 (ΦΕΚ 217) σε συνδυασμό με τις 
διατάξεις του ν. 1476/1984 (ΦΕΚ 136), εφ' όσον έχει συμπληρώσει 
δεκαετή τουλάχιστο συνεχή ή διακεκομμένη υπηρεσία στο Δημό¬ 
σιο ως τακτικού ή έκτακτου ή επί συμβάσει υπαλλήλου με μηνιαίο 
μισθό ή ημερομίσθιο ή με ποσοστό μέχρι το διορισμό του στη μό¬ 
νιμη θέση, στην οποία δεν περιλαμβάνεται η υπηρεσία που παρα¬ 
σχέθηκε στα νοσηλευτικά ιδρύματα πριν τη δημοσιοποίησή τους». 

2. Στο τέλος του άρθρου 27 του ν. 1813/1988 (ΦΕΚ 243), προστί¬ 
θεται παράγραφος 8 με το ακόλουθο περιεχόμενο: 

«8. Δεν δικαιούνται της προβλεπόμενης από τις διατάξεις του 
άρθρου αυτού πολιτικής σύνταξης όσοι συνεργάσθηκαν κατά το 
από 21 Απριλίου 1967 έως 23 Ιουλίου 1974 χρονικό διάστημα με 
το τότε δικτατορικό καθεστώς ή διετέλεσαν δήμαρχοι ή πρόεδροι 
κοινοτήτων ή δημοτικοί ή κοινοτικοί σύμβουλοι διορισμένοι από 
το καθεστώς αυτό. Το γεγονός της μη συνεργασίας ή διορισμού 
στα ανωτέρω αξιώματα βεβαιώνεται από το δήμαρχο ή τον πρόε¬ 
δρο του οικείου δήμου ή κοινότητας και σε περίπτωση αδυναμίας 
βεβαιώσεως ελλείψει στοιχείων, βεβαιώνεται με υπεύθυνη δήλωση 
του άρθρου 8 του ν.1599/1986 (ΦΕΚ 75) που υποβάλλει ο δι¬ 
καιούχος». 

Άρθρο 7 

1 Από την κατασκευή του αρδευτικού φράγματος Σμοκόβου 
θίγόμενοι θεωρούνται και δικαιούνται χρηματικής κοινωνικής α¬ 
ποκατάστασης, πέρα της νόμιμης αποζημίωσης για απαλλοτρίω¬ 
ση αποκλειστικά και μόνο τα φυσικά πρόσωπα που είναι δημότες 
εγγεγραμμένοι στα δημοτολόγια των κοινοτήτων Κτημένης και 
Λουτροπηγής του Νομού Καρδίτσας μέχρι 31.12.1987 και οι μόνι¬ 
μα κατοικούντες ή διαμένοντες στις κοινότητες αυτές μέχρι την 
παραπάνω ημερομηνία, σύμφωνα με βεβαίωση της κοινότητας ως 

α) Για όσους έχουν την κυριότητα εκτάσεων που απαλλοτριώ- 
νονται, το ύψος της χρηματικής αποκατάστασης ορίζεται σε 
120.000 δρχ. ανά στρέμμα για έκταση από 1 μέχρι 10 στρέμματα, 
σε 100.000 δρχ. ανά στρέμμα για τα επόμενα 11 μέχρι και 20 στρέμ¬ 
ματα και για τα από 21 στρέμματα και άνω σε 80.000 δρχ. ανά 
στρέμμα. 

β) Για όσους είναι αγρότες-καλλιεργητές, ακτήμονες, ή μικροι- 
διοκτήτες γης μέχρι 9 στρέμματα το ύψος της χρηματικής απο¬ 
κατάστασης ορίζεται στο ποσό των 2.000.000 δρχ., προσαυξημένο 
κατά 100.000 δρχ. ανά στρέμμα μέχρι και των 9 στρεμμάτων για 
τους μικροϊδιοκτήτες. 

Οι δικαιούχοι της χρηματικής αποκατάστασης της παραγράφου 
αυτής δεν δικαιούνται και της χρηματικής αποκατάστασης της πα¬ 
ραγράφου (α). 

γ) Για όσους είναι κτηνοτρόφοι στη γεωγραφική περιοχή που 
απαλλοτριώνεται και δεν δικαιούνται της χρηματικής αποκατάστα¬ 
σης των παραγράφων α' και β\ το ύψος της χρηματικής αποκα¬ 
τάστασης ορίζεται στο ποσό των 2.000.000 δρχ.. 

2. α) Οι αγροτικές εκμεταλλεύσεις που καταλαμβάνονται από 
τις εκτάσεις των γεωγραφικών περιοχών των κοινοτήτων Κτημέ¬ 
νης και Λουτροπηγής, οι οποίες κατά την τεχνική μελέτη του έρ¬ 
γου ευρίσκονται στην προς απαλλοτρίωση ζώνη, θεωρούνται 
αρδευόμενες (ποτιστικές) και καθορίζεται το ποσό των 180.000 δρχ. 
ανά στρέμμα ως τιμή μονάδας για τη νόμιμη αποζημίωση. 

β) Το συνολικό απαιτούμενο ποσό για τις παραπάνω κοινωνι¬ 
κές χρηματικές αποκαταστάσεις θα βαρύνει τον Προϋπολογισμό 
Δημοσίων Επενδύσεων του Υ.ΠΕ.ΧΩ.Δ.Ε.. Οι χρηματικές αυτές α¬ 
ποκαταστάσεις απαλλάσσονται από οποιοδήποτε φόρο ή κράτη¬ 
ση υπέρ του Δημοσίου. ■ _ 

γ) Με κοινή απόφαση των Υπουργών Εθνικής Οικονομίας, Οι¬ 
κονομικών, Περιβάλλοντος, Χωροταξίας και Δημοσίων Έργων και 
Γεωργίας, ορίζονται τα μέλη επταμελούς Επιτροπής που αποτε- 
λείται από το Νομάρχη Καρδίτσας ως Πρόεδρο, τους Προέδρους 
των Κοινοτήτων Κτημένης και Λουτροπηγής και από έναν εκπρό¬ 
σωπο των Υπουργείων Εθνικής Οικονομίας και Υ.ΠΕ.ΧΩ.Δ.Ε. κα¬ 
θώς και τον Προϊστάμενο της Δ.Ο.Υ. και το Δ/ντή Γεωργίας 
.Καρδίτσας και των νόμιμων αναπληρωτών τους για την παρακο¬ 
λούθηση της υλοποίησης των παραπάνω διατάξεων. 

δ) Με απόφαση των ίδιων Υπουργών, καθορίζονται συγκεκρι¬ 
μένα έργα που έχουν σχέση με τις προαναφερόμενες δύο Κοινό¬ 
τητες την αξιοποίηση και ανάπτυξη της περιοχής. 

Άρθρο 8 

Κύρωση αποφάσεων 

1. Κυρώνονται και έχουν ισχύ νόμου οι πιο κάτω υπουργικές α¬ 
ποφάσεις από το χρόνο ισχύος που ορίζεται σε καθεμία από αυτές. 


α) η κοινή απόφαση αριθ. πρωτ. οικ. 1333/Μ13/3-41/5-11-1986 
(ΦΕΚ 837) των Υπουργών Οικονομικών και Υγείας, Πρόνοιας και 

Κοινωνικών Ασφαλίσεων, _ 

β) η κοινή απόφαση με αριθ. πρωτ. 2007087 /557 100221 Μ13/3-36 
/23-1-1989 (ΦΕΚ 68) των Υπουργών Οικονομικών, Υγείας, Πρόνοιας 
και Κοινωνικών Ασφαλίσεων και Εμπορικής Ναυτιλίας, 

γ) η απόφαση με αριθ. πρωτ. 2007088/556/0022/23-1-1989 (ΦΕΚ 
69) του Υπουργού Οικονομικών και 

δ) η απόφαση αριθ. πρωτ. 2020269/2134/0022/3.3.1989 του Υπουρ* 
γού των Οικονομικών (ΦΕΚ Β 175). 

2. Κυρώνονται και έχουν ισχύ νόμου από τότε που ίσχυσαν οι 

ακόλουθες αποφάσεις: _ 

α) Η αριθ. 2025680/2971/0022/23.3.1989(ΦΕΚ 231/τ.Β /31.3.1989) 
απόφαση των Υπουργών Εσωτερικών και Δημόσιας Τάξης και Οι¬ 
κονομικών «Ρύθμιση μισθολογικών θεμάτων» η οποία έχει ως εξής: 

ΑΠΟΦΑΣΗ 

Θέμα: Ρύθμιση μισθολογικών Θεμάτων. 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ ΚΑΙ 
ΔΗΜΟΣΙΑΣ ΤΑΞΗΣ 


ΚΑΙ ΟΙΚΟΝΟΜΙΚΩΝ 


' Εχοντας υπόψη: , 

α.- Τις διατάξεις του άρθρου 23 του ν. 1 505/1984 «Αναδιάρθρω¬ 
ση μισθολογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ 194/3.12.1984). 

β - Τις διατάξεις του άρθρου 10 του ν.1810/1988 «Για τη συμπλή¬ 
ρωση και βελτίωση του ν.1505/1984 και άλλες διατάξεις» (ΦΕΚ 

223/5.10.1988) και . 

γ.- Την ανάγκη ρύθμισης μισθολογικών θεμάτων των πολίτικων 

δημοσίων υπαλλήλων. 

Αποφασίζουμε 

1. - Το σύνολο της διαφοράς αποδοχών από την εφαρμογή του 
ν.1810/1988 θα καταβληθεί στους δικαιούχους υπαλλήλους την 1η 
Απριλίου αντί της 1ης Οκτωβρίου 1989 που ορίζεται στο άρθρο 
10, παρ. 1, εδάφιο γ' του ίδιου νόμου. 

2. - Οι κοινοτικοί φύλακες εξελίσσονται στην κατηγορία που α¬ 
νήκουν, σε τέσσερα (4) μισθολογικά κλιμάκια (Μ.Κ.) πέραν εκεί¬ 
νου που είναι καταταγμένοι με τις διατάξεις του άρθρου 23 του 

ν.1505/1984. ■ 

Για κάθε Μ.Κ. εξέλιξής τους, απαιτείται υπηρεσία επτάμισι (7 
1/2) ετών του άρθρου 16 του ν.1505/1984, όπως συμπληρώθηκα με 

το άρθρο 6ίτόυ ν. 1810/1988. · > · Γ - > 

3. - Η απόφαση αυτή που ισχύει από 1η Απριλίου 1989, να δημο- 
σιευθεί στην Εφημερίδα της Κυβερνήσεως και θα κυρωθεί με νόμο. 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ ΚΑΙ 
ΔΗΜΟΣΙΑΣ ΤΑΞΗΣ 

ΑΠ. ΑΘ. ΤΣΟΧ ΑΤΖΟ Π ΟΥ ΛΟΣ 


ΟΙΚΟΝΟΜΙΚΩΝ 


ΔΗΜ.ΤΣΟΒΟΛΑΣ 


β. Η αριθ. 2024616/2781/0022/17.3,.1989 απόφαση του Υπουργού 
των Οικονομικών, που δημοσιεύθήκε στο ΦΕΚ 219/Β724.3.1989. 

Άρθρο 9 
Έναρξη ισχύος 

Η ισχύς των άρθρων 1 έως 5 του νόμου αυτού αρχίζει από την 
1η Μαρτίου 1989, των δε λοιπών από τη δημοσίευσή του στην Ε¬ 
φημερίδα της Κυμερνήσεως, εκτός αν ορίζεται διαφορετικό στις 
επί μέρους διατάξεις. 


Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κρότους. 


Αθήνα, 8 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΩΝ 

ΠΑΝ. ΡΟΥΜΕΛΙΏΤΗΣ ΔΗΜΗΤΡΙΟΣ ΤΣΟΒΟΛΑΣ 

ΓΕΩΡΓΙΑΣ ΠΕΡ., ΧΩΡ/ΞΙΑΣ & ΔΗΜ. ΕΡΓΩΝ 

ΓΙΑΝΝΗΣ ΠΟΤΤΑΚΗΣ ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΡΓΑΣΙΑΣ 

ΓΙΩΡΓΟΣ ΓΕΝΝΗΜΑΤΑΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 9 Ιουνίου 1989 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΚΩΝ. ΣΤΑΜΑΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



